

# ПРОЕКТ НА ДОГОВОР

**ДОГОВОР**

**№………………/……………….**

Днес, ...................... 2019 г. в гр. ……………. между:

Фондация „Тръст за социална алтернатива”, с адрес гр. София, бул. „Патриарх Евтимий“№ 64, ЕИК 176356758, представлявано от Сара Мари Перин в качеството на изпълнителен директор, наричано накратко **ВЪЗЛОЖИТЕЛ**, от една страна,

и

………………………………………………, с адрес ………………………, наричан по-долу **ИЗПЪЛНИТЕЛ,** от друга страна, във връзка с проведена процедура с публична обява по реда на ПМС № 118 от 20 май 2014 г.. за условията и реда за определяне на изпълнител от страна на бенефициенти на безвъзмездна финансова помощ от финансовия механизъм на ЕИП, Норвежки финансов механизъм, Фонд „Убежище, миграция, интеграция“ и Фонд „Вътрешна сигурност"за определяне на изпълнител и във връзка с Решение № ………../…………2019 г. за определяне на изпълнител, се сключи настоящият договор с предмет: **„Менторска подкрепа за студенти от ромски произход, изучаващи здравни специалности“** в рамките на Фонд Активни граждани България (Active Citizens Fund) по Финансовия механизъм (ФМ) на Европейското икономическо пространство 2014-2021 г.

**І. ПРЕДМЕТ НА ДОГОВОРА**

**Чл.1.** (1) **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема срещу възнаграждение да предоставя менторска подкрепа за студенти от ромски произход, изучаващи здравни специалности,съгласно клаузите на настоящия договор, офертата на **ИЗПЪЛНИТЕЛЯ,** както и техническата спецификация на **ВЪЗЛОЖИТЕЛЯ,** представляващи неразделна част от договора.

(2) Услугите по ал. 1 включват като минимум дейностите, подробно описани в Техническата спецификация,неразделна част от договора. В случай на възлагане на изпълнението на конкретна менторска услуга чрез подписването на анекс съм настоящия договор, ИЗПЪЛНИТЕЛЯТ се задължава в рамките на 7 работни дни да представи индивидуален план за работа по образец, съдържащ подробно описание на дейностите, включени в услугите.

(3) За краткост предметът на настоящия договор по ал. 1 ще се нарича „услугите”.

(4) При изпълнението на договора следва да се спазват изискванията на действащото европейско и национално законодателство, актовете в областта на Европейските структурни и инвестиционни фондове, правилата на Фонд Активни граждани (Active Citizens Fund) в рамките на Финансовия механизъм на Европейското икономическо пространство 2014-2021 г.

**II. ЦЕНА И УСЛОВИЯ ЗА ПЛАЩАНЕ**

**Чл. 2.** (1) **ВЪЗЛОЖИТЕЛЯТ** се задължава да заплати на **ИЗПЪЛНИТЕЛЯ възнаграждение за извършените от него услуги, след подписване на анекс** з**а възлагането на конкретна услуга от предмета на договора**.

(2) Възложените дейности по договора ще бъдат плащани съгласно условията на подписания анекс за изпълнение на услугите - предмет на настоящия договор.

**III. ПРАВА И ЗАДЪЛЖЕНИЯ НА СТРАНИТЕ**

**Чл.3. ИЗПЪЛНИТЕЛЯТ** се задължава в случай на възлагане на предоставяне на конкретна менторска подкрепа:

1. Да изпълни предмета на настоящия договор съгласно обхвата и описанието на дейностите, посочени в Техническата спецификация и изготвения от него и одобрен от ВЪЗЛОЖИТЕЛЯ индивидуален план за работа с всеки конкретен студент, за който му се възлага менторска подкрепа, като извърши всички дейности, предмет на настоящия договор качествено, в определения по този договор срок и в съответствие с ценовото и техническо предложение, неразделна част то настоящия договор.

2. Да представя при поискване от страна на **ВЪЗЛОЖИТЕЛЯ** информация за хода на изпълнението на договора, както и да уведомява писмено **ВЪЗЛОЖИТЕЛЯ** за всички възникнали трудности при изпълнение на дейностите по договора, които могат да осуетят постигането на крайните резултати и мерките, които са взети за отстраняването им.

3. Да не използва по никакъв начин, включително за свои нужди или като я разгласява пред трети лица, каквато и да било информация, станала му известна при или по повод изпълнението на този договор.

4. **ИЗПЪЛНИТЕЛЯТ** е длъжен да води точна и редовна документация и отчетност, отразяващи изпълнението на договора.

5. **ИЗПЪЛНИТЕЛЯТ** е длъжен при поискване от **ВЪЗЛОЖИТЕЛЯ** да му предоставя достъп до документацията, касаеща изпълнението на договора, като това задължение **ИЗПЪЛНИТЕЛЯТ** има и при поискване при технически и финансови проверки от страна на компетентните органи.

6. Да изпълнява указанията и изискванията на **ВЪЗЛОЖИТЕЛЯ,** изразени при одобряване и приемане изпълнението на договора, да отстранява недостатъци и пропуски в срок, определен от **ВЪЗЛОЖИТЕЛЯ.**

**7. Да представи на ВЪЗЛОЖИТЕЛЯ отчет за изпълнението на извършената от него наставническа услуга, в срок до 10 работни дни от приключване на възложената услуга.**

**Чл. 4. ИЗПЪЛНИТЕЛЯТ** е длъжен да съгласува с **ВЪЗЛОЖИТЕЛЯ** всички свои правнообвързащи действия, имащи отношение към изпълнението на настоящия договор, както и такива, които водят или биха могли да доведат до разходи за сметка на **ВЪЗЛОЖИТЕЛЯ**. Изпълнителят се задължава при изпълнение на договора да спазва принципите на равнопоставеност и недискриминация, както и да не накърнява общоприетите морални ценности.

**Чл. 5. ИЗПЪЛНИТЕЛЯТ** има право в случай на възлагане на предоставяне на конкретна менторска подкрепа::

1. Да иска от **ВЪЗЛОЖИТЕЛЯ** приемане на изпълнението съгласно условията по настоящия договор;

2. При пълно, точно и навременно изпълнение на услугата да получи уговореното в анекс към настоящия договор възнаграждение в посочените срокове и условия;

3. **ИЗПЪЛНИТЕЛЯТ** има право да иска от **ВЪЗЛОЖИТЕЛЯ** необходимото съдействие за изпълнение на услугата, включително и предоставяне на нужната информация и документи за изпълнение на договора.

**Чл.6. ВЪЗЛОЖИТЕЛЯТ** се задължава в случай на възлагане на предоставяне на конкретна менторска подкрепа::

1. Да оказва съдействие на **ИЗПЪЛНИТЕЛЯ** при изпълнение на задълженията му по този договор в рамките на своята компетентност, като му предоставя своевременно цялата информация, необходима за изпълнение на предмета на договора, след поискване от **ИЗПЪЛНИТЕЛЯ**.

2. Да одобри представения от ИЗПЪЛНИТЕЛЯ индивидуален план за работа със студент в срок до 10 работни дни след представянето му. В случай на необходимост от корекция на индивидуалния план срокът за приемане спира да тече за периода от уведомяване на ИЗПЪЛНИТЕЛЯ за необходимост от корекция и даване на указания от страна на ВЪЗЛОЖИТЕЛЯ до представяне на коригирания вариант от ИЗПЪЛНИТЕЛЯ.

3. Да приеме изпълнението от **ИЗПЪЛНИТЕЛЯ** по реда и при условията на настоящия договор;

4. Да заплати дължимата цена по реда и при условията на настоящия договор и анекс към него;

5. **Д**а уведомява **ИЗПЪЛНИТЕЛЯ** за всички настъпили промени, които касаят изпълнението.

**Чл. 7. ВЪЗЛОЖИТЕЛЯТ** има право в случай на възлагане на предоставяне на конкретна менторска подкрепа::

1. Да получи точно и качествено изпълнение на възложените услуги по чл.1, ал.1 от настоящия договор в уговорените срокове, без отклонение от уговореното в условията на настоящия договор и Техническата спецификация и Офертата на кандидата.

2. Да осъществява контрол във всеки момент от изпълнението на договора, без с това да пречи на **ИЗПЪЛНИТЕЛЯ**.

3. Да дава писмени и устни указания и препоръки относно изпълнението на дейностите по настоящия договор.

4. Да направи искане за промени при констатирано несъответствие с условията и обхвата на настоящия договор.

5. Да получава информация за хода на изпълнението на този договор.

**Чл. 8. ВЪЗЛОЖИТЕЛЯТ** има право да не възлага с анекс изпълнение на конкретни услуги за изпълнение по този договор, в случай че при подбора за съответната академична година се установи, че не е налице студент в съотносима специалност от района на съответния наставник.

**Чл. 9.** Приемането на окончателното изпълнение на дейностите по настоящия договор се удостоверява с представяне на финален отчет за изпълнение на услугите по договора от ИЗПЪЛНИТЕЛЯ, одобрен с приемо – предавателен протокол от представители на ВЪЗЛОЖИТЕЛЯ, съдържащ изрично изявление за приемане на извършените услуги.

**IV. СРОКОВЕ ЗА ИЗПЪЛНЕНИЕ НА ДОГОВОРА**

**Чл. 10.** (1) Настоящият договор влиза в сила от датата на подписването му за срок до 5 академични години, считано от 2019/2020 г., но не по късно от 30 април 2024г.

(2) Възложителят може да възлага изпълнението на услуги по настоящия договор за конкретен студент с анекс за срок до 9 месеца в рамките на съответната академична година. В рамките на една академична година ВЪЗЛОЖИТЕЛЯТ може да възложи изпълнението на наставнически услуги на до 2-ма студенти.

**V. КОНФЛИКТ НА ИНТЕРЕСИ**

**Чл. 11. ИЗПЪЛНИТЕЛЯТ** се задължава да предприеме всички необходими мерки за избягване на конфликт на интереси, както и да уведоми незабавно **ВЪЗЛОЖИТЕЛЯ** относно обстоятелство, което предизвиква или може да предизвика подобен конфликт. Под конфликт на интереси за целите на изпълнение на настоящия договор се разбира „...**конфликт на интереси възниква, когато Изпълнителят, има частен интерес[[1]](#footnote-1), който може да повлияе върху безпристрастното и обективното изпълнение на правомощията или задълженията му в рамките на настоящия договор.“**

**VІ. КОНФИДЕНЦИАЛНОСТ**

**Чл. 12.** (1) **ИЗПЪЛНИТЕЛЯТ** и **ВЪЗЛОЖИТЕЛЯТ** третират като конфиденциална всяка информация, получена при и/или по повод изпълнението на договора.

(2) **ИЗПЪЛНИТЕЛЯТ** няма право без предварителното писмено съгласие на **ВЪЗЛОЖИТЕЛЯ** да разкрива по какъвто и да е начин и под каквато и да е форма договора или част от него и всякаква информация, свързана с изпълнението му.

(3) **ВЪЗЛОЖИТЕЛЯТ** гарантира конфиденциалност при използването на предоставени от **ИЗПЪЛНИТЕЛЯ** документи и материали по договора, като не ги предоставя на трети лица, неоторизирани за извършване на проверки, съгласно националното законодателство и/или договора за изпълнение на проект „Менторска подкрепа за студенти от ромски произход, изучаващи здравни специалности“.

**VII. КОМУНИКАЦИЯ МЕЖДУ СТРАНИТЕ**

**Чл. 13**. **Страните определят свои представители за контакт и контрол по изпълнението на Споразумението, както следва**:

**За Възложителя:**

Фондация „Тръст за социална алтернатива”

Адрес: гр.София, бул. „Патриарх Евтимий“ № 64

Тел: +359 2 426 9240; Тел.: +359 2 424 6680,

1). Лице за контакт: Мария Методиева, Директор Институционални партньорства

Ел.поща: mmetodieva@tsa-bulgaria.org

2). Лице за контакт по финансова отчетност: Валентин Тъпчев - Финансов директор Ел.поща: [vtapchev@tsa-bulgaria.org](mailto:vtapchev@tsa-bulgaria.org)

**За Изпълнителя:**

Три имена:

Адрес:

Телефон:

Имейл:

**VІI. НЕУСТОЙКИ**

**Чл. 14.** (1) **ИЗПЪЛНИТЕЛЯТ** дължи неустойка при некачествено изпълнение на задълженията по настоящия договор в размер на до 10 % (десет процента) от стойността на неизпълнението.

(2) При забава за изпълнение на задължението за заплащане на цената по договора **ВЪЗЛОЖИТЕЛЯТ** дължи на **ИЗПЪЛНИТЕЛЯ** неустойка в размер на 0,1% (нула цяло и един процента) от стойността на дължимото плащане по договора за всеки просрочен ден, но не повече от 10 % (десет процента) от цената на договора.

**VIII. НЕПРЕОДОЛИМА СИЛА**

**Чл. 15.** Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от страните не може да се позовава на непреодолима сила, ако е била в забава и не е информирала другата страна за възникването на непреодолима сила.

**Чл. 16.** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолимата сила.

**Чл. 17.** Докато трае непреодолимата сила, изпълнението на задължението се спира.

**Чл. 18.** Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнение на договора.

**IХ. ПРЕКРАТЯВАНЕ ИЛИ РАЗВАЛЯНЕ НА ДОГОВОРА**

**Чл. 19.** Настоящият договор се прекратява:

1. по взаимно съгласие между страните, изразено в писмен вид;

2. при предсрочно прекратяване на изпълнението на проект „Менторска подкрепа за студенти от ромски произход, изучаващи здравни специалности“ или липса на финансиране;

3. с изпълнението му или с изтичането на срока, за който е сключен.

4. когато изпълнението стане невъзможно поради причина, за която никоя от страните не носи отговорност.

5. при виновно неизпълнение на задълженията на една от страните по договора с 15–дневно писмено предизвестие от изправната до неизправната страна;

6. при констатирани нередности или конфликт на интереси с изпращане на едностранно писмено предизвестие от **ВЪЗЛОЖИТЕЛЯ** до **ИЗПЪЛНИТЕЛЯ**;

7. Договорът с изпълнителя се прекратява и в следните случаи:

* 1. при смърт на наставника;
  2. при невъзможност да изпълнява възложената му работа поради болест, довела до трайна неработоспособност;
  3. ако бъде осъден на лишаване от свобода за умишлено престъпление от общ характер;
  4. ако бъде лишен от право да упражнява професията си или настъпи основание, което би довели до несъответствие с минималните изисквания за изпълнение на договора.

**Х. ИЗМЕНЕНИЯ НА ДОГОВОРА**

**Чл. 20.** Настоящият договор може да бъде изменян само на основанията, предвидени в ПМС № 118 ОТ 20 май 2014 г. за условията и реда за определяне на изпълнител от страна на бенефициенти на БФП от Финансовия механизъм за ЕИП, Норвежкия финансов механизъм, Фонд “Убежище, миграция и интеграция” и Фонд “Вътрешна сигурност".

**ХI. ОБЩИ УСЛОВИЯ**

**Чл. 21.** Всяка страна се задължава при промяна на адреса и банковите си сметки да уведоми незабавно другата страна.

**Чл. 22.** По отношение на този договор ще се прилага и той ще бъде тълкуван в съответствие с българските закони. Страните се съгласяват, че разглеждането на споровете, свързани с изпълнението и тълкуването на този договор, ще бъде в подведомствеността на българските съдилища.

Настоящият договор се състави и подписа в четири еднообразни екземпляра – три за **ВЪЗЛОЖИТЕЛЯ** и един за **ИЗПЪЛНИТЕЛЯ**.

Неразделна част от настоящия договор са следните приложения:

Приложение № 1 – Техническа спецификация;

Приложение № 2 – Оферта на Изпълнителя.

**ВЪЗЛОЖИТЕЛ ИЗПЪЛНИТЕЛ**

/подпис, име и длъжност, печат/ /подпис, име /

**АНЕКС № …. КЪМ ДОГОВОР**

Днес, …………..г., в гр…………………, се сключи настоящият анекс № 1 /едно/ към Договор №…………………/………между

Фондация „Тръст за социална алтернатива”, с адрес гр. София, бул. „Патриарх Евтимий“№ 64, ЕИК 176356758, представлявано от Сара Мари Перин в качеството на изпълнителен директор, наричано накратко Възложител, от една страна,

и

………………………………………………, с адрес ………………………, наричан по-долу **ИЗПЪЛНИТЕЛ,** от друга страна

1. **ПРЕДМЕТ НА АНЕКСА**

Страните се споразумяват следното:

1. ИЗПЪЛНИТЕЛЯТ да предоставя менторска подкрепа съгласно условията на подписания договор **за академична година**…………………….

**на лицето**……………………………………

с ЕГН……………………………….

адрес…………………………………………………………..

1. **Място** за изпълнение на услугите е…………………..
2. **Срокът за изпълнение на услугите е .. ….. месеца**, считано от датата на подписване на настоящия анекс.
3. За изпълнение на горепосочените задължения ВЪЗЛОЖИТЕЛЯТ се задължава да заплати на ИЗПЪЛНИТЕЛЯ **общо брутно възнаграждение (хонорар)** в размер на …………………. лв. ( …..месеца х 326.95 лв.), платим по банковата сметка на Изпълнителя на 2 равни вноски, както следва:

* Първо плащане, в размер на 50% в тридесетдневен срок след подписване на анекса и одобряване от страна на ВЪЗЛОЖИТЕЛЯ на предоставения от ИЗПЪЛНИТЕЛЯ индивидуален план за работа със студента;
* Окончателно плащане, в размер на 50% от сумата по ал. 3 в тридесетдневен срок  след одобряване от ВЪЗЛОЖИТЕЛЯ на финален отчет за изпълнение на услугите по настоящия анекс.

1. Цената се изплаща в лева, по банков път, по банковата сметка на ИЗПЪЛНИТЕЛЯ: IBAN ……………… BIC ……………… при Банка…........ клон......................
2. ИЗПЪЛНИТЕЛЯТ е длъжен да уведоми ВЪЗЛОЖИТЕЛЯ при промяна на банковата си сметка, седалище и адрес на управление или постоянен адрес в срок до 5 (пет) дни от промяната.
3. **ДРУГИ УСЛОВИЯ**

(1) Този анекс е изготвен в два еднообразни екземпляра – по един за всяка от страните, и влиза в сила от момента на подписването му от всички страни по него, като включва една текстова страница.

1. За неуредените в този анекс въпроси се прилагат Закона за задълженията и договорите, и нормите на общото гражданско законодателство на Република България.
2. Всички останали клаузи по договора остават непроменени.

**ВЪЗЛОЖИТЕЛ ИЗПЪЛНИТЕЛ**

/подпис, име и длъжност, печат/ /подпис, име /

ОБРАЗЕЦ!

ИНДИВИДУАЛЕН ПЛАН ЗА РАБОТА СЪС СТУДЕНТ

за академичната .....година

Име, презиме, фамилия, месторабота, специалност и академична степен на наставника:

Име, презиме и фамилия на студента/наставлявания:

Специалност и година на обучение:

Учебно/болнично заведение (име, град):

Моля, при съставянето на план за работа и при попълването на таблицата да имате предвид като отправна точка следните дейности, като не ги считате за рамка или ограничение при общуването със студента:

1. Установяване на контакт със студента. Канали за комуникация.
2. Срещи със студента – честота и структура.
3. Участие в съвместни дейности.
4. Предоставяне на научна литература и драги източници на информация по специалността.
5. Други дейности – обучения, конференции, кампании.
6. Общуване изван рамката на академичната програма.

|  |  |  |
| --- | --- | --- |
| **№** | **Задачи/Дейности** | **Период на изпълнение** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**ДАТА: \_\_\_\_\_\_\_\_\_\_\_\_\_ г. ПОДПИС:\_\_\_\_\_\_\_\_\_\_\_\_\_\_\_\_\_\_\_\_\_\_**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(име и фамилия)

1. Частен е всеки интерес, който води до облага от материален или нематериален характер за лице, заемащо публична длъжност, или за свързани с него лица, включително всяко поето задължение. Облага е всеки доход в пари или в имущество, включително придобиване на дялове или акции, както и предоставяне, прехвърляне или отказ от права, получаване на привилегия или почести, получаване на стоки или услуги безплатно или на цени, по-ниски от пазарните, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие, чл.2 от  Закон за предотвратяване и разкриване на конфликт на интереси (ЗПУКИ) [↑](#footnote-ref-1)